எம்மன்சைட்டு

எம்மன்சைட்டு (Emmonsite) என்பது Fe2(TeO3)3•2(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம்|கனிமமாகும்]]. துர்தினைட்டு என்ற பெயராலும் அழைக்கப்படும் இக்கனிமம் இரும்பு தெல்லூரைட்டு கனிமம் என்று வகைப்படுத்தப்படுகிறது. முச்சாய்வு படிகங்களாக எம்மன்சைட்டு தோன்றுகிறது.  பளபளப்பாகவும் மஞ்சள் பச்சை நிறத்திலும் மோவின் அளவுகோலில் 5 என்ற கடினத்தன்மை மதிப்பும் கொண்டதாக எம்மன்சைட்டு காணப்படுகிறது. 

அமெரிக்காவின் அரிசோனா மாநிலத்திலுள்ள கோச்சைசு மாகாணத்தின் டோம்ப்சுடோன் மாவட்டத்தில் 1885 ஆம் ஆண்டு எம்மன்சைட்டு முதன்முதலாக கண்டறியப்பட்டது. அமெரிக்க நில அளவாய்வுத்துறையைச் சேர்ந்த  அமெரிக்க புவியியலாளர் சாமுவேல் பிராங்க்ளின் எம்மன்சு (1841-1911) நினைவாக கனிமத்திற்கு எம்மன்சைட்டு எனப் பெயரிடப்பட்டது.  

குவார்ட்சு அல்லது செருசைட்டுடன் சேர்ந்து பெரும்பாலும் அரிசோனாவின் டோம்ப்சுடோன் மாவட்டத்தில் எம்மன்சைட்டு கிடைக்கிறது. தாயகத் தெலூரியம், தெல்லூரைட்டு, தாயகத் தங்கம், பைரைட்டு, ரோதால்கியுலரைட்டு, மேக்காயைட்டு, சோனோரைட்டு, குசுட்டிசைட்டு, எசுட்லைட்டு போன்ற கனிமங்களுடன் சேர்ந்த நிலையில் எம்மன்சைட்டு சேர்ந்து காணப்படுகிறது.

மேற்கோள்கள் 
 .

 Frost, Ray L. and Dickfos, Marilla J. and Keeffe, Eloise C. (2008) "Raman spectroscopic study of the tellurite minerals: emmonsite Fe23+Te34+O9.2H2O and zemannite Mg0.5[Zn2+Fe3+(TeO3)3]4.5H2O." Journal of Raman Spectroscopy, 39(12). pp. 1784–1788.  Found at Queensland University of Technology website; Accessed September 15, 2010.
 W. F. Hillebrand, "Emmonsite (?) from a new locality," American Journal of Science, Series 4 Vol. 18, December 1904, P.433-434; . Found at AJS Online; Accessed September 15, 2010.

ஆக்சைடு கனிமங்கள்
முச்சரிவச்சுக் கனிமங்கள்
இரும்பு(III) கனிமங்கள்